شہاب ثاقب

شہاب ثاقب خلا چ پھرن آلے جسم نیں ، جنہاں نوں زمین تے دوجے سیارے اپنے ول اپنی گریوٹی نال کھچ لیندے نیں ۔ نکے شہاب تے زمین دی فضا دی رگڑ نال جل کے سواء ہو جاندے نیں تے سانوں صرف اگ دی اک لکیر نظردی اے تے ایہہ تقریبا ہر رات ای نظر آندے نیں پر وڈے شہاب ثاقب کدی کدی آندے نیں تے ایہہ خطرناک وی ثہبت ہو سکدے نیں ۔

20ویں صدی چ 2 وڈے شہاب زمین تے ڈگے ،اینہاں چ اک دا وزن 60 ٹن سی ۔ 27 ستمبر 1969ء چ مرچی سن آسٹریلیا چ اک شہاب ڈگئیا جس دے بارے چ آکھئیا گئیا کہ ایہہ نکے پاندھی پیٹی توں آئیا اے ۔

30 جون 1908ء نوں روس دے تھاں سائبیریا چ اک وڈا شہاب آکے ہوا چ پھٹ گیا جس نال اس علاقے چ موجود جنگل نوں تباہ کر کے رکھ دتا تے خوش قسمتی نال اس علاقے چ آبادی نا ہون وی وجہ توں کوئی جانی نقصان نئیں ہوئیا ۔

گٹھ:تارہ پڑھت
گٹھ:خلائی سائنس
گٹھ:فلکیات
گٹھ:پاندھی
گٹھ:سائنس